વિજલપોર પાલિકાને વર્તમાન નાણાંકીય વર્ષમાં વેરાની વસૂલાત હાલ સુધીમાં ઓછી પ્રાપ્ત થઈ છે. માટેનું કારણ એક હિરાની મંદી હોવાનું જાણવા મળ્યું છે. વિજલપોર શહેરમાં પૂર્વ વિભાગમાં રહેતા ઘણાં લોકો હિરાના વ્યવસાય સાથે સંકળાયેલા છે. અહીં હિરાના કારખાનાઓમાં કામ કરતા કારીગરોની સંખ્યાનો અંદાજ ઉપરથી લગાવી શકાય કે કારખાનાના રિસેસ ટાઈમે અને છૂટવાના ટાઈમે આશાપુરી રોડ હિરાના વ્યવસાયીઓથી ભરાઈ જાય છે. દિવાળી વેકેશન બાદ નોટબંધીને કારણે કેટલાક હિરાના મોટા કારખાના શરૂ થયા નથી. કારખાનાઓમાં કામ કરતા ઘણાં કારીગરો મુશ્કેલીમાં મુકાઈ ગયા છે. હિરાની મંદીને કારણે આર્થિક સંકડામણમાં મુકાયેલા ઘણાં રત્નકલાકારો હજુ પાલિકાનો વેરો ભરી શક્યા નથી.